hu hu hu hu en en hu sv de en en hu hu hu hu it en pt hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu et hu hu hu hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Így építenek ők digitális ökoszisztémát: Google | FinTechZone
írta EGRI SZILVIA | 2021. 08. 09. | FinTechShow, Google Pay, Összes hír
BigTech | digitális ökoszisztéma | digitális transzformáció | Google | Google Pay | platform stratégia
A hagyományos értéklánc modelleket, a hierarchikus ellátási láncokat felváltják az ökoszisztéma-modellek. Ezek jellemzően digitális platformok és piacterek köré épülnek, amelyekben független partnerek – modulárisan igénybe vehető, személyre szabható, de egyúttal koherens termékeket és szolgáltatásokat – fejlesztenek. Hogyan építenek digitális ökoszisztémát a BigTech cégek? Mi a pénzügyi szolgáltatások szerepe az ökoszisztémában? Megnéztük, hogyan építkezik a Google. A digitális ökoszisztéma modellekkel, a BigTech stratégiákkal részletesen is foglalkozunk majd 2021. október 7-8. között a FinTechShow-n.
A pénzügyi szolgáltatások szerepe a Google ökoszisztémában
A Google-ökoszisztéma mozgatórugója a matchmaking, összehozni a vásárlókat és a kereskedőket, megtalálni a kereslet és kínálat legoptimálisabb metszéspontját. A cél, hogy minél több felhasználó használja a keresőmotort és minél több vállalkozás hirdessen a Google felületein, mivel a bevételek több, mint 80%-át a hirdetések hozzák a keresőóriásnak.
“Egyáltalán nem érdekünk, hogy  bankká váljunk. Azért vagyunk, hogy összehozzuk a szereplőket – mert ahogy mindig mondjuk, az emelkedő dagály minden hajót felemel.” Forrás: Visa Navigate
Google Payments Partnerships vezetője, Google
Ha már megtörtént az egymásra találás, miért ne lehessen egyszerűen, gyorsan és biztonságosan fizetni is? Legyen szó személyek közötti fizetésről, alkalmazáson belüli, internetes, vagy bolti vásárlásról a Google Pay ezt biztosítja a felhasználók számára.
Tavaly novemberben teljesen újratervezték a Google Pay alkalmazást, amit elsőként az Egyesült Államokban tettek elérhetővé. Az újragondolt applikációval a Google célja, hogy “All-In-One” szuperapp legyen, amellyel a felhasználók mindennapi pénzügyeiket és vásárlásaikat egyszerűen intézhetik.
Az új Google Pay az alábbi alapfunkciókat nyújtja:
Fizetés minden élethelyzetben: személye közötti (P2P) fizetés, illetve fizetés fizikai boltban, webáruházban, vagy alkalmazáson belül.
Személyes pénzügyi menedzsment (PFM): részletes kimutatásokat ad a felhasználók megtakarításairól, kiadásairól és betekintést nyújt a költési szokásaikba. Ehhez a Google számlainformációkat összesítő szolgáltatók – aggregátorok – megoldását használja, amelyek segítségével a bankszámla, illetve hitelkártyaszámla összekapcsolható az alkalmazással. Így már nem csak a tárcán keresztül végzett vásárlások jelennek meg az alkalmazásban.
Lojalitás és kupon szolgáltatás: kedvezmények és ajánlatok érhetők el az applikációban, amelyek egyetlen érintéssel beválthatók, vagy automatikusan alkalmazhatók az üzletben, illetve az interneten.
Az új Google Pay. Forrás: Google blog
A Google-ökoszisztéma pozitív következménye, hogy számos alkalmazásán keresztül képes kihasználni a szinergiákat a Google Pay alkalmazással. Ilyen például:
parkolási díj kifizetése a Google Maps-en keresztül.
A Google Lens fejlesztésének köszönhetően adott termék, vagy QR-kód lefotózásával kedvezmények, akciók kereshetők.
A Google Photos integrálásával pedig a vásárlási bizonylatok, a befotózást követően automatikusan megjelennek a Photos alkalmazásban is.
Az amerikai felhasználók hamarosan számlát is nyithatnak az applikáción keresztül. A Google eddig 11 bankkal kötött partnerségi megállapodást, amelyek között megtalálható a Citi, a BBVA és a BankMobile is. Ezen bankoknál a Google Pay-be integráltan fizetési és megtakarítási számlákat – Google Plex Számlát – nyithatnak majd a felhasználók. A Plex Számla, illetve a számlához igényelhető folyószámlahitel esetében az ügyfeleket havi díj nem terheli.
Bankszámlával jön a Google, 2019.11.14.
Itt a legújabb Google Pay bejelentés: segít megtakarítani és bankszámlát is ad, 2020.11.19.
A banki partnerségek mellett a Google egy másfajta partnerséggel is kísérletezik a pénzügyi szolgáltatások területén. A Marqeta modern, nyílt API kapcsolatokra épített kártyakibocsátói platformját használva a Google egy saját, virtuális kártyát is elérhetővé tesz a Google Pay felhasználók számára.
Jön a Google Pay virtuális fizetési kártya, 2021.08.04.
Az online kereskedelem meghódítása
A Google ökoszisztémájának kereskedői “lábát” a Google for Retail szolgáltatásán keresztül építi. A Google és a Shopify között idén májusban létrejött együttműködés ennek kíván egy újabb lendületet adni.
Az integráció a Shopify platformját használó több, mint 1,7 millió kereskedő számára leegyszerűsíti a Google regisztrációt. Ezáltal a kereskedő termékei pár kattintással megjeleníthetővé válnak a különféle Google “csatornákon”, úgy mint Search, Maps, Images, Lens, vagy a YouTube.
A cég emelett új e-kereskedelmi eszközöket vezet be a felhasználói élmény növelésére. Ilyen eszközök például:
a Google Shopping Graph, ami egy mesterséges intelligenciával továbbfejlesztett eszköz, amely egyesíti a webhelyekről származó információkat, árakat, véleményeket, videókat, termékadatokat, majd megmutatja a legrelevánsabb információkat a Google-ön keresztüli vásárlás során.
Az ún. “Vásárolj képernyőfotó alapján” funkció lehetővé teszi a vásárló számára, hogy egy adott terméket a Google Photos-ba elmentett kép alapján a Google Lens képelemző képességének segítségével megtaláljon, a találatokat megjelenítse.
A Google célja, hogy a vásárlókat a saját ökoszisztémáján belül tartsa. A vásárlók ahelyett, hogy a Google keresőmotorját csak átjáróként használnák más e-kereskedelmi platformok felé, nem csak felfedezhetik, de meg is vásárolhatják a termékeket a Google adott csatornáján. Ezzel a Google direkt versenytársává válik az Amazonnak.
A Google jó pozícióval rendelkezik ahhoz, hogy e-kereskedelmi platform (is) legyen:
A Shopify együttműködés 1,7 millió kereskedőt hoz a Google-nek.
A Google Shopping szolgáltatását használó kereskedők számára a termékek listázása, hirdetése újra díjmentes – ezzel segítve a “tyúk vagy a tojás” probléma feloldását.
A kereskedők könnyen és gyorsan integrálhatják a Google Pay-t, ami fizetési szolgáltatások széles körét nyújtja a vásárlók számára.
Naponta 1 milliárd vásárláshoz kapcsolódó Google keresés történik.*
Jelenleg 3 milliárd Androidos okostelefont* használnak a világon, ami megfelelő hátteret biztosít a Google-nek ahhoz, hogy meghatározó szereplővé váljon az m-commerce piacon.
A BigTech stratégiákkal, a digitális pénzügyi ökoszisztémák építésével, a digitális transzformáció új irányaival részletesen foglalkozunk 2021. október 7-8. között az idén 5 éves FinTechShow-n. 40 hazai és nemzetközi előadóval vizsgájuk meg, hogyan alakulhat át a pénzügyi közvetítői rendszer a következő években.
Hogyan használhatjuk a Google Pay-t Magyarországon?, 2020.12.07.
Pénzügyi szuperplatformmá válna a PayPal, 2021.02.24.
Minden, amit tudni akartál az Amazon pénzügyi szolgáltatásairól, 2019.12.11.
A Wish lesz a következő Revolut? Megkapták az engedélyt az EU-tól, 2021.07.15.
A Revolut elindította a szállásfoglalást. Hamarosan Magyarországon is elérhető lesz., 2021.07.21.
*Forrás: CB Insight – “The BigTech In Fintech Report”
Címlapfotó forrása: Memories Over Mocha – stock.adobe.com
← 10 dollárt kínál az Amazon a tenyerünk lenyomatáért Elkészült a hazai bankok PSD2-es API-tesztje. Íme az eredmények →
A bankszektorban nevelkedett. Miután felépített egy-két “kártyavárat” (értsd: kártya üzletágat), szakmai életének egyik legizgalmasabb kalandjában vett részt: egy zöldmezős banképítésben. Töretlenül hisz abban, hogy lehet szerethető digitális pénzügyi szolgáltatásokat fejleszteni és abban, hogy a digitális térben a digitális “Én”-hez igazodó szolgáltatások és ügyfélutak lehetnek a nyerők. Lelkesedését és kreatív énjét 2017 tavasza óta a bankszektoron kívül mobilizálja. #femtech, #hunfemtech
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
A magyar kisvállalkozások négyötöde tesz a környezete védelméért
PastPay: “2 éven belül Európa meghatározó B2B BNPL szolgáltatójává szeretnénk válni”
Készül az egységes európai Digitális Személyazonosító Tárca
Tűt a szénakazalban: adattól az obszervabilitásig
Ők készítik a digitális euró prototípusait
Közös bankfiókot nyitnak a bankok
Egyre közelebb a “láthatatlan fizetés” megvalósítása. Szupertárca, beyond banking és nyílt bankolás a küszöbön
Régiós szinten is átlag feletti Magyarország digitális fizetési indexe
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.